Cuneiform Tablet Kt 90/k 114 (TPAK 1 6)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na a-šùr-ba-ni a-šùr-mu-ta-bi₄-il₅ ù a-šùr-SIPA qí-bi-ma um-ma a-ḫa-tum ù a-šùr-GAL-ma mì-šu-um lá ta-ša-ra-ni-a-tí ú-dí lu na-ak-ra-ni ki-a-am-ma lá ta-ša-ra-ni-a-tí um-ma a-ḫa-tum ù a-šùr-GAL-ma a-na-kam ki-a-am DAM.GÀR-ru-um iṣ-ba-at-ni-a-tí-ma KÙ.BABBAR ma-lá É-tim i-ṣé-er a-bi₄-ni e-ta-ú a-na É DAM.GÀR-ri-im ni-sí-ma URUDU 2 GÚ ni-il₅-qé a-na DAM.GÀR-ri-im ša a-bi₄-ni ni-iš-qúl-ma ṭup-pá-am ša a-bi₄-ni nu-uš-té-ṣí-ma ni-ip-ṭur₄-ku-nu ni-iš-ta-sí-šu-ma ša ṭup-pì-im a-wa-tum da-na u₄-mu-um šu-ma a-ba-ú-ni a-ḫu-ú-ni a-tù-nu šu-ma a-tù-nu lá ta-lá-kà-ni iš-tí pá-ni-e-em-ma a-li-ki-im KÙ.BABBAR šé-bi₄-lá-nim-ma a-na-kam KÙ.BABBAR a-na ṣí-ib-tim lá i-lá-ak a-pu-tum a-na a-wa-at ṭup-pì-ni iḫ-da <big_gap>